CELEX: 32016R0330
Language: mt
Date: 2016-03-08 00:00:00
Title: Regolament ta' Implimentazzjoni tal-Kummissjoni (UE) 2016/330 tat-8 ta' Marzu 2016 li jissospendi l-preferenzi tariffarji għal ċerti pajjiżi benefiċjarji tal-SPĠ fir-rigward ta' ċerti sezzjonijiet tal-SPĠ skont ir-Regolament (UE) Nru 978/2012 li japplika skema ta' preferenzi tariffarji ġeneralizzati għall-perjodu 2017–2019

9.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 62/9
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/330
   tat-8 ta' Marzu 2016
   li jissospendi l-preferenzi tariffarji għal ċerti pajjiżi benefiċjarji tal-SPĠ fir-rigward ta' ċerti sezzjonijiet tal-SPĠ skont ir-Regolament (UE) Nru 978/2012 li japplika skema ta' preferenzi tariffarji ġeneralizzati għall-perjodu 2017–2019
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 978/2012 tal-Parlament Ewropew u tal-Kunsill tal-25 ta' Ottubru 2012 li japplika skema ta' preferenzi tariffarji ġeneralizzati u li jħassar ir-Regolament tal-Kunsill (KE) Nru 732/2008 (1), u b'mod partikolari l-Artikolu 8(3) tiegħu,
   Billi:
   
               (1)
            
            
               Skont l-Artikolu 8(1) tar-Regolament (UE) Nru 978/2012, il-preferenzi tariffarji tal-arranġament ġenerali tal-Iskema ta' Preferenzi Ġeneralizzati (SPĠ) għandhom jiġu sospiżi fir-rigward ta' prodotti ta' sezzjoni tal-SPĠ li joriġinaw f'pajjiż benefiċjarju tal-SPĠ meta l-valur medju tal-importazzjonijiet mill-Unjoni ta' dawn il-prodotti fuq tliet snin konsekuttivi minn dak il-pajjiż benefiċjarju tal-SPĠ jaqbeż il-limiti elenkati fl-Anness VI ta' dak ir-Regolament.
            
         
               (2)
            
            
               Skont l-Artikolu 8(2) tar-Regolament (UE) Nru 978/2012 u abbażi ta' statistiċi tal-kummerċ fir-rigward tas-snin kalendarji 2009-2011, ir-Regolament ta' Implimentazzjoni tal-Kummissjoni (UE) Nru 1213/2012 (2) stabbilixxa l-lista ta' sezzjonijiet ta' prodotti li għalihom il-preferenzi tariffarji ġew sospiżi mill-1 ta' Jannar 2014 sal-31 ta' Diċembru 2016.
            
         
               (3)
            
            
               F'konformità mal-Artikolu 8(3) tar-Regolament (UE) Nru 978/2012, kull tliet snin, il-Kummissjoni għandha tirrevedi dik il-lista permezz ta' att ta' implimentazzjoni li jissospendi jew jistabbilixxi mill-ġdid il-preferenzi tariffarji. Il-lista riveduta għandha tapplika għal tliet snin mill-1 ta' Jannar 2017. Il-lista hija bbażata fuq statistiċi tal-kummerċ fir-rigward is-snin kalendarji 2012-2014 kif disponibbli fl-1 ta' Settembru 2015 u tqis l-importazzjonijiet minn pajjiżi benefiċjarji tal-SPĠ elenkati fl-Anness II tar-Regolament (UE) Nru 978/2012 kif applikabbli f'dik id-data. Madankollu, il-valur tal-importazzjoni minn benefiċjarji tal-SPĠ li mill-1 ta' Jannar 2017 mhux se jibqgħu jibbenefikaw mill-preferenzi tariffarji skont punt (b) tal-Artikolu 4(1) tar-Regolament (UE) Nru 978/2012 ma ġiex meqjus.
            
         
               (4)
            
            
               Il-miżuri previsti f'dan ir-Regolament huma konformi mal-opinjoni tal-Kumitat tal-Preferenzi Ġeneralizzati,
            
         ADOTTAT DAN IR-REGOLAMENT:
   Artikolu 1
   Il-lista ta' prodotti ta' sezzjonijiet tal-SPĠ li għalihom il-preferenzi tariffarji msemmija fl-Artikolu 7 tar-Regolament (UE) Nru 978/2012 huma sospiżi fir-rigward tal-pajjiżi benefiċjarji tal-SPĠ kkonċernati hija stabbilita fl-Anness ta' dan ir-Regolament.
   Artikolu 2
   Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Japplika mill-1 ta' Jannar 2017 sal-31 ta' Diċembru 2019.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta' Marzu 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 303, 31.10.2012, p. 1.
   
      (2)  Ir-Regolament ta' Implimentazzjoni tal-Kummissjoni (UE) Nru 1213/2012 tas-17 ta' Diċembru 2012 li jissospendi l-preferenzi tariffarji għal ċerti pajjiżi benefiċjarji tal-SPĠ fir-rigward ta' ċerti taqsimiet tal-SPĠ skont ir-Regolament (UE) Nru 978/2012 tal-Parlament Ewropew u tal-Kunsill li japplika skema ta' preferenzi tariffarji ġeneralizzati (ĠU L 348, 18.12.2012, p. 11).
   
      ANNESS
      Il-lista ta' sezzjonijiet tal-SPĠ li għalihom huma sospiżi l-preferenzi tariffarji msemmija fl-Artikolu 7 tar-Regolament (UE) Nru 978/2012 fir-rigward ta' pajjiż benefiċjarju tal-SPĠ kkonċernat:
      
         
            Kolonna A
         : isem il-pajjiż
      
         
            Kolonna B
         : Sezzjoni tal-SPĠ (l-Artikolu 2(j) tar-Regolament tal-SPĠ)
      
         
            Kolonna C
         : deskrizzjoni
      
                  A
               
               
                  B
               
               
                  C
               
            
                  L-Indja
               
               
                  S-5
               
               
                  Prodotti minerali
               
            
                  S-6a
               
               
                  Sustanzi kimiċi organiċi u inorganiċi
               
            
                  S-11a
               
               
                  Tessuti
               
            
                  S-14
               
               
                  Perli u metalli prezzjużi
               
            
                  S-15a
               
               
                  Ħadid, azzar u oġġetti tal-ħadid u tal-azzar
               
            
                  S-15b
               
               
                  Metalli komuni (eskluż il-ħadid u l-azzar), oġġetti ta' metalli komuni (esklużi l-oġġetti tal-ħadid u tal-azzar)
               
            
                  S-17b
               
               
                  Vetturi motorizzati, roti, vetturi tal-ajru, vetturi tal-ispazju, vapuri u dgħajjes
               
            
                  L-Indoneżja
               
               
                  S-1a
               
               
                  Annimali ħajjin u prodotti tal-annimali, eskluż il-ħut
               
            
                  S-3
               
               
                  Żjut tal-annimali jew dawk veġetali, xaħmijiet u xema'
               
            
                  Il-Kenja
               
               
                  S-2a
               
               
                  Pjanti ħajjin u prodotti mill-florikultura
               
            
                  L-Ukrajna
               
               
                  S-17a
               
               
                  Vetturi u prodotti tal-ferrovija u tal-linja tat-tramm
               
            
                  S-3
               
               
                  Żjut tal-annimali jew dawk veġetali, xaħmijiet u xema'